runetrust/blame-folketinget-dk huggingface dataset:
Karen Jespersen (S), 2002-12-06:
Når vi ser på løftet om at gøre en indsats mod den negative sociale arv, var det, der var pointen i kronikken den 3. maj i Berlingske Tidende af Anders Fogh Rasmussen og Henriette Kjær, statsministeren og socialministeren, at der skulle bruges nye penge, altså penge ud over de penge, der er
Kamal Qureshi (SF), 2009-03-25:
Det er fint nok, og vi er også glade for dem, men det, vi kan konstatere - og vi skal ikke gøre det her til et slagsmål om tal - er, at uanset om indberetningerne er sket på den ene eller den anden måde i Europa, så går jeg ud fra, at ministeren er enig i, at de er konstante, indberetningernes form i hvert fald, og i Danmark ligger de altså stabilt højt, hvorimod de i en lang række andre europæiske lande er faldet igennem de sidste 10 år.
Carina Christensen (KF), 2009-11-24:
Det her beslutningsforslag, som også er fra Enhedslisten, indeholder et forslag om, at der skal afsættes 500 mio. kr. til at realisere Breddeidrætsudvalgets forslag, og at beslutningsforslaget træder i stedet for regeringens forslag om at indføre en særlig ordning, der gør det muligt for både offentlige og private arbejdsgivere at tilbyde skattefri motion for deres medarbejdere.
Yildiz Akdogan (S), 2011-05-31:
Det var godt nok en interessant definition af ordet solidaritet, der fremgik af statsministerens tale, og det var bl.a., at det ud fra de reformer, der var blevet lavet, var o.k., at det ramte socialt, økonomisk og til tider også etnisk skævt, at de regler, der bliver lavet, og det med efterlønnen, der bliver afskaffet, er i orden, fordi det er nødvendigt.
Pia Olsen Dyhr (SF), 2019-03-26:
Så derfor vil jeg egentlig gerne på vegne af alle de ansatte i sundhedsvæsenet spørge: Når nu regeringen og Dansk Folkepartis aftale på sundhedsområdet ikke leverer de nødvendige 11 mia. kr., vil statsministeren så garantere, at det ikke bliver de ansatte, der i fremtiden kommer til at betale prisen ved at skulle løbe endnu hurtigere?
Niels Helveg Petersen (RV), 2006-01-31:
Jeg mener, at det meget godt belyser en rigtig holdning, nemlig at hvis vi skal give de 18-årige og de fremmede, der kommer hertil og bliver danske statsborgere, et fyldestgørende billede, kan vi ikke nøjes med den grundlov, der blev skrevet i 1849 og revideret senest i 1953.
Pia Kjærsgaard (DF), 1999-05-27:
Der er de her ventelister til sygehusene, til plejehjemmene, til almindelig hjemmehjælp, politiet er underbemandet, der bliver nu også skåret ned på forsvaret, der mangler plads i fængslerne, mange af vore veje er i en elendig forfatning, kloakker vedligeholdes ikke, og det private erhvervsliv, som vi alle skal leve af, pålægges stadig større byrder.
Poul Nødgaard (DF), 2002-04-17:
Noget kunne måske tyde på, at de ikke helt er det, og ud over et problem på 1,3 mia. kr. fra år 2000 kan man altså træffe også at have et problem for år 2001, hvis det viser sig, når regnskaberne afsluttes i løbet af ganske få måneder, at budgetterne ikke holder stik. Jeg går ud fra, at det bliver et problem, vi så må beskæftige os med her i Folketinget.
Frank Aaen (EL), 2008-11-25:
Det skal forstås på den måde, at når den danske regering som stat stiller ansvarlig lånekapital og aktiekapital til rådighed for banker, skal den selvfølgelig også have en indflydelse for de penge, og så skal den selvfølgelig også bruge den indflydelse til at modvirke spekulation og til at fremme fornuftige investeringer.
Niels Helveg Petersen (RV), 2000-05-17:
Det er kendt, og vi vil selvfølgelig besvare alle de spørgsmål, som hr. Keld Albrechtsen og andre kunne finde på at stille om § 20, men regeringen har fremlagt sin vurdering. Den fælles valuta i Europa, euroen, har påbegyndt sin eksistens, og den vil eksistere også efter den 28. september
Johs. Poulsen (RV), 2009-01-23:
Det tror vi faktisk er fornuftigt at man har, og vi ved da godt, at der er forskellige prioriteringer og vægtninger af de elementer, vi sidder og arbejder med, men det ændrer ikke på, at skal det laves langsigtet og holdbart og troværdigt i forhold til hele landet, er det en god idé, at man har brede aftaler på området.
Morten Messerschmidt (DF), 2019-10-31:
Så det er ligesom et fænomen, vi ser i mange muslimske lande: den her kamp mellem de to kræfter – det er så ikke kemalister i alle de andre; det er jo et tyrkisk fænomen – demokrater og islamister, og er der derfor ikke et særskilt problem med at tage et land med 80 millioner muslimer ind i EU?
Kristen Touborg (SF), 2007-05-08:
Så derfor vil jeg egentlig godt have en meget klar melding – også lidt klarere end den, hr. Allan Niebuhr har givet indtil nu – på, om det er sådan, at når lovens frister er overskredet, så går man til handling og man går til handling med det samme, og at det ikke er sådan, som vi har set hidtil, hvor vi godt nok har haft en lov, der har sagt et, men hvor jordbrugskommissionen jo i meget høj grad har administreret den lov på en meget langmodig måde.
Martin Henriksen (DF), 2014-02-05:
Så jeg kunne godt tænke mig at spørge finansministeren, om ikke finansministeren, når nu han ikke vil være med til at genindføre starthjælpen, vil være med til at kigge på, at man begrænsede indvandringen fra de ikkevestlige lande, når nu man ved, det har en negativ effekt i forhold til dansk økonomi.
Helge Adam Møller (KF), 2004-11-11:
Derfor vil jeg godt spørge hr. Per Kaalund, som jo selv var nede og besøge det danske område for 3 uger siden: Er det ikke korrekt, at der er en sådan plan, og at den bl.a. betyder, at de danske styrker dagligt hjælper civilbefolkningen med at få rent vand, elektricitet, nye sundhedsklinikker, uddannelsesinstitutioner og meget mere?
Jørgen Poulsen (RV), 2011-05-10:
Selv om det står hen i det uvisse, hvad grundlovsfædrene dengang i 1849 har ment med »ved lov«, er vi af den opfattelse, at grundlovens § 44 ikke forhindrer Folketinget i at nedfælde betingelserne for tildeling af dansk statsborgerskab i en lov og overlade selve sagsbehandlingen til de relevante myndigheder.
Malte Larsen (S), 2022-03-29:
Jeg tror, at vi får en bedre og kønnere samtale, hvor de samme nuancer sådan set kan komme til udtryk, uden at man er nødt til at skælde hinanden ud, hvilket jo er så nemt bag ved internettets skærme, hvor man får skrevet ting eller udtrykt ting, man aldrig ville gøre, hvis det var sådan, at man mødte mennesker på gaden.
Lars Christian Lilleholt (V), 2016-12-19:
Jeg står her igen i dag, da vi har fået udboret de nærmere omstændigheder, og jeg har også været i samråd her i morges kl. 8.00, hvor jeg i Energi-, Forsynings- og Klimaudvalget har redegjort for de ansøgninger, der er kommet ind.
Mette Frederiksen (S), 2022-05-23:
Og det er helt rigtigt, at det midlertidige børnetilskud til trods er der rigtig mange mennesker både med oprindelig dansk baggrund og etnisk minoritetsbaggrund, som er kommet i arbejde og dermed kommet ud af kontanthjælpssystemet, og det er en vigtig viden at have med videre i den politiske debat.
Troels Lund Poulsen (V), 2019-02-21:
Jeg synes, det er vigtigt som politiker at gøre en stor forskel, med hensyn til at det bedre skal kunne betale sig at arbejde, og derfor er jeg sådan set optaget af, at der er en forskel på at være på passiv overførselsindkomst og så være på arbejdsmarkedet, og jeg glæder mig over, hvor mange der i øjeblikket faktisk forlader kontanthjælpssystemet og vandrer direkte ind på arbejdsmarkedet eller i uddannelse.
Bendt Bendtsen (KF), 2003-01-15:
Vi bør dog være påpasselige med at tro, at de mest hensigtsmæssige løsninger nødvendigvis fremkommer gennem stramninger. I Danmark blev der sat yderligere fokus på området, da Nørbyudvalget i december 2001 fremlagde sin rapport med anbefalinger for god selskabsledelse.
Mette Bock (LA), 2012-10-25:
Jeg savner også at få en afklaring af det her med at sidestille en ph.d. og en mag.art. – altså, jeg er selv mag.art., og det er en meget bredere uddannelse end en ph.d., selv om de tidsmæssigt tager nogenlunde samme tid, så der skal i hvert fald noget afklaring til.
Ane Halsboe-Jørgensen (S), 2025-11-19:
Jeg er både meget optaget af, at vi holder os til de aftaler, der er lavet, men selvfølgelig ikke mindst, at vi, når vi har lavet en aftale, der skal give tryghed i maven for vores boligejere, så også sikrer, at det er den tryghed, de oplever.
Pernille Skipper (EL), 2012-12-05:
Hvad mener ministeren om de fremkomne oplysninger om, at en dansk efterretningstjeneste har bidraget til, at der kunne placeres et sporingsredskab på en uvidende person, da denne skulle mødes med en kendt terrorleder, med henblik på at et andet lands myndigheder kunne slå den pågældende terrorleder ihjel ved brug af de såkaldte dronefly?
Vivi Kier (KF), 2010-04-20:
Det Konservative Folkeparti finder generelt, at lejeloven er for restriktiv, i forhold til at udlejer og lejer kan lave deres egne aftaler, men når nu loven er sådan, er det også vores holdning, at intentionerne bag loven skal overholdes, og derfor skal konstruktionen med stråmænd forhindres.
Lars Løkke Rasmussen (M), 2024-03-13:
Med afsæt i det, at vi har en grundlæggende respekt for Israels ret til selvforsvar og nødvendigheden af at kunne leve fri for en terrortrussel, skal der være proportionalitet i det, og der er også et humanitært ansvar, og det kalder på, at man, som vi talte om i den sidste ordveksling, vi havde, fra israelsk side samarbejder mere om at få lettet adgangen ind til Gaza.
Nick Hækkerup (S), 2021-04-20:
Som SF jo ganske rigtig peger på – og som jeg ved SF’s ordfører er uhyre optaget af – står vi i en situation, hvor vi mangler fængselsbetjente, samtidig med at vi har en belægningsprocent i vores fængsler, som er væsentlig højere, end det var forudsat i den flerårsaftale, som der er i øjeblikket.
Ulla Tørnæs (V), 2020-06-10:
Jeg taler om en åbning af grænser, altså muligheden for at krydse grænsen, så der ikke er en bom nede, som vi har set det i verdenspressen, hvor et ældre kærestepar – en dansk kvinde og en tysk mand – måtte sidde på hver sin side af bommen og drikke deres formiddagskaffe.
Jakob Engel-Schmidt (M), 2023-05-10:
Og da kun enkelte af ordførerne har den højere juridiske embedseksamen og jeg ikke er indehaver af en sådan, har det jo betydet, at de dygtige og meget engagerede kollegaer i Kulturministeriet har foretaget mere end en teknisk gennemgang og håndholdt har forsøgt at hjælpe, så godt de nu kunne, dem af Tingets medlemmer, der har henvendt sig.
Christina Egelund (LA), 2018-10-25:
Vil ordføreren ikke bare bekræfte, så vi er enige om, hvad vi taler om, at der står i lovforslaget, at det er objektive kriterier, som skal være opfyldt, før en politidirektør kan udnævne et særligt geografisk område til en strafzone, og at det altså ikke er efter politiets og dermed en udøvende myndigheds forgodtbefindende?
Marlene Harpsøe (DD), 2024-05-24:
Det er ikke rart at komme i et hjem, man ikke kender, og hvor man tydeligt kan mærke, at her er der brug for noget helt særligt, at det er et ældre menneske, som har brug for stor hjælp, og hvor man ikke kender deres rutiner og ikke kender deres vaner, og det er på ingen måde i orden over for de ældre.
Anders Fogh Rasmussen (V), 2007-01-25:
Regeringens politik er lysende klar, og den fremgår også af regeringsprogrammet, nemlig at vi lover befolkningen et skattestop – et skattestop, hverken mere eller mindre – og hvis der er økonomisk råderum til det, vil vi fortsætte det arbejde for at sænke skatten på arbejdsindkomst, som vi startede i sidste valgperiode.
Christine Antorini (S), 2008-02-26:
Jeg vil derfor også gerne tage imod det, synes jeg, rigtig gode forslag fra Det Radikale Venstre - også set i lyset af de i øvrigt gode kommentarer, der har været fra alle ordførerne - om, at det er noget, vi drøfter i udvalget, og at det i virkeligheden er noget, vi i fællesskab skal arbejde med.
Anne Grete Holmsgaard (SF), 2004-03-23:
Her er svaret selvfølgelig, at vi må sikre, at de kvinder kan blive her i en længere periode, ikke nødvendigvis for at få permanent opholdstilladelse, men for at de overhovedet har en mulighed for selv at have indflydelse på, hvordan de kommer tilbage til deres oprindelige lande, og måden, de kommer tilbage på.
Bent Hindrup Andersen (EL), 1997-11-27:
Selvfølgelig kan man te sig åndssvagt i en halmstald og i halmbaserede husdyrsystemer, men det er sådan, at hvis man kigger på alle de svin, der slagtes fra de stalde, har de et langt, langt mindre antal brystsygdomme, og det er et udtryk for, at der er bedre luftforhold i de stalde.
Kim Sejr (RV), 2003-05-13:
Af erhvervslivet og erhvervslivets organisationer er den betegnet som den mindst bureaukratiske og den, der er lettest at gå til for både virksomheden og akademikeren, så hvis man skulle vælge den mindst bureaukratiske og mest enkle model, skulle man faktisk vælge ordningen her, og det vil vi selvfølgelig gerne forhandle om.
Pernille Rosenkrantz-Theil (S), 2019-11-29:
Når jeg alligevel synes, det er vigtigt, at vi får debatten, er det simpelt hen, fordi jeg tror, at den eneste måde, man kommer i mål med på et tidspunkt at komme derhen, at undervisningsmiljøet bliver bedre, er ved, at vi bliver ved og vi bliver ved med at tage debatten med hinanden, og at vi bliver ved med at holde fast i, at vi skal drive det fremad.
Lene Espersen (KF), 2005-05-19:
For så vidt angår Socialdemokratiets forslag om at stille krav om, at man skal have bestået en prøve i grundlæggende førstehjælp, inden men påbegynder køreuddannelsen, er det som nævnt regeringens opfattelse, at der ikke endnu findes tilstrækkelige dokumentation for, at dette vil have en positiv færdselssikkerhedsmæssig effekt i forhold til antallet af dræbte og tilskadekomne i trafikken.
Jakob Axel Nielsen (KF), 2007-01-17:
Vi Konservative er fuldstændig enige med hr. Mogens Jensen i, at det jo ikke kan være rigtigt eller være intentionen, at et vist antal billetter, som er udbudt på nettet af de lovformelige kanaler – det kan være koncerter, sportsarrangementer; sågar kan nogle af billetterne endda være støttet – ganske kort tid efter findes til salg nogle andre steder, steder, som ikke engang er gennemskuelige for alle.
Poul Andersen (S), 2003-04-09:
Kan ministeren genkende teksten i spørgsmålet, som er stillet her af hr. Søren Krarup, som værende nogenlunde den samme tekst fra valgkampen for Det Konservative Folkeparti om, at man ville have afskaffet toldmuren ved Storebælt og have gratis overkørsel af Storebælt?
Karen J. Klint (S), 2015-02-26:
Jeg tror så bare, at den hjælp, de kan få, også omfatter hjælp til at få udfyldt skemaerne rigtigt, ligesom de i dag får hjælp og tolkning, når de skal til afhøring eller afleverer deres ansøgning hos politimesteren. Jeg deler faktisk personligt Venstres ordførers holdning om, at når vi læser de mange sager, er det tit, vi starter bagfra i de sagsoplysninger, vi får, og kigger på, om der er en politirapport, for den giver et godt supplement til det resumé, der er.
Kirsten Jacobsen (FP), 1998-01-27:
Derfor noterede jeg egentlig med glæde, at statsministeren efterlyste den manglende færøske selverkendelse, men at statsministeren samtidig mindede om, at det ikke var sikkert, at det var rimeligt for de danske skatteydere at sende en milliard kroner til Færøerne, hvis pengene skulle bruges til skattenedsættelser - så vidt jeg ved, er det tre styk - eller at man skulle begynde at sandsuge Atlanterhavsbunden én gang til.
Inger Støjberg (V), 2017-10-25:
Men vi har en forpligtelse til at efterleve det princip, at hvis man er forfulgt, får man ophold i Danmark, så får man opholdstilladelse, men vi sikrer os jo nu, mener jeg, også bedst muligt mod det, man kunne kalde for mindre løgne, som ikke betyder, at man fortaber retten til at opholde sig her, men i fremtiden fortaber man så retten til at blive dansker.
Peder Hvelplund (EL), 2023-02-08:
Så derfor er det både et spørgsmål om at føre kontrol med regeringen og med efterretningstjenesterne, og det er derfor, det også er afgørende at sikre, at der er den demokratiske legitimitet, der sikrer, at den eneste mulighed, der er for at føre kontrol, også er bredt ud, så den er bredt forankret i Folketinget
Tom Behnke (FP), 1999-03-23:
Det er jo ganske besynderligt, at hvis man f.eks. forestiller sig, at bokseren Brian Nielsen skal bokse en kamp i London, at man så i Danmark ikke har mulighed for at kunne spille på den kamp, blot fordi den foregår i et andet land. Hvis det var her i landet, ville der ikke være nogen problemer med det.
Niels Helveg Petersen (RV), 1999-03-03:
Det, der sker i disse uger, er, at irakerne - skal vi sige - aktivt protesterer imod overflyvningerne ved at låse radarer og raketter fast på britiske og amerikanske fly, der overflyver disse no fly-zones for at håndhæve no fly-zonerne. Og det svarer amerikanere og briter på ved at rette deres raketanlæg imod de militære installationer, som er rettet mod dem.
Mogens Lykketoft (S), 2002-05-30:
Den har oset af foragt for fællesskab og samfund, og den har været gennemsyret af asocial omfordeling. Regeringen har skåret ned på uddannelse og folkeoplysning, man har svækket kravene til arbejdsmiljøet, man har totalt amputeret miljøindsatsen, man har kvalt eksperimenter i kulturlivet, og man har dramatisk svækket vores internationale indsats for udvikling, miljø og konfliktløsning.
Christian Brix Møller (RV), 2002-02-06:
For blot at nævne nogle eksempler på dokumentation, vi savner: Sagsbehandlingstiden i amterne for afgørelse om landzonetilladelser, fordelingen på afslag og betingede/ubetingede tilladelser, antallet af ansøgninger til amterne, som fremover vil skulle behandles i kommunerne, typiske eksempler på sager, der giver uenighed mellem kommunens indstillinger og amtets afgørelser.
Aaja Chemnitz Larsen (IA), 2016-01-28:
For Grønland fylder omkring 20 pct. af det samlede arktiske område, og derfor er det naturligt, at Grønland i tæt samarbejde med Danmark fastholder en proaktiv holdning til udviklingen i regionen og får en meget mere fremtrædende rolle i alt, hvad der vedrører Arktis, herunder også i forhold til de sikkerhedspolitiske aspekter, som vi drøfter her i salen i dag.
Jacob Jensen (V), 2018-12-19:
Oplever hun, at det er et skred i retning af det, som SF egentlig mener, når man nu trods alt ikke siger, at man vil støtte regeringen i det her, men at man bevæger sig i en retning af at gå fra at stemme grønt til regeringens forslag til nu at stemme gult, og at næste skridt så må være at bevæge sig over hos SF i forhold til at tilbagerulle integrationsydelsen til det højere niveau, der var under den tidligere S-SF-ledede regering?
Astrid Krag (S), 2013-11-07:
Den ændring, der kommer nu af § 78 betyder, at regionsrådene som udgangspunkt kan deltage i selskaber på sundhedsområdet og andre områder, hvor de lovligt varetager opgaver, uden at det skal godkendes af ministeren for sundhed og forebyggelse, hvis det altså ikke indskrænker regionsrådenes beføjelser.
Bertel Haarder (V), 2010-01-13:
Det ville jo være dejligt at kunne spørge fru Kirsten Brosbøl, hvad hun egentlig selv vil svare på det spørgsmål, hvordan hun selv i en eventuel regeringssituation vil komme uden om, at man skal tælle dem med, som tager en videregående uddannelse uden at have en ungdomsuddannelse.
Carl Valentin (SF), 2024-01-23:
SF hæfter sig dog ved, at Den Europæiske Centralbank ikke mener, at lovforslaget nødvendigvis tjener det offentlige hensyn, som forfølges, da man ikke tidligere har foretaget undersøgelse af, om en nedsættelse af kontantforbudsgrænsen reelt har en påvirkning på den økonomiske kriminalitet forbundet med hvidvask.
Thomas Danielsen (V), 2015-05-21:
Men når nu ordføreren så siger, at beslutningsforslaget, som man hellere vil have, udflytter statslige arbejdspladser, så prøv lige at citere, hvor i beslutningsforslaget der står, at man vil en aktiv udflytning af statslige arbejdspladser eller en udflytning af statslige arbejdspladser.
Kristian Thulesen Dahl (DF), 2008-02-21:
Jeg har, som jeg siger, kunnet se i det socialdemokratiske forslag, at man ønsker at omprioritere, altså man ønsker at neddrosle for nogle af patienternes vedkommende, og det, vi så må diskutere også med Socialdemokratiet er, hvordan man konkret forestiller sig, at det skal ske.
Orla Hav (S), 2010-06-01:
Vi ønsker alle at bidrage til de bedst mulige rammer for foretagsomhed i vores land, for kun herved kan vi sikre den økonomi, som kan give mulighed for, at det enkelte menneske kan gives muligheder for at udfolde sig med sine særlige evner og opnå frihed for sig selv og sine nærmeste.
Jens Rohde (V), 2005-12-14:
Det er stadig vigtigt, at vi fastholder den klare målsætning i den aftale, vi lavede, og jeg har i øvrigt hørt flere gange, at når Socialdemokraterne i sin tid argumenterede for den, var det ud fra princippet om, at det skal kunne betale sig at arbejde, at det skal kunne betale sig at tage et job.
Knud Kristensen (KF), 2008-06-10:
Ja, men hele den strategi, der er lagt, alle de restriktioner, der er lagt fra Folketingets side og oppositionen har altid bakket op omkring det og har altid presset på og er kommet med forslagene - gør jo netop, at det kun er store virksomheder, der kan klare de fleste af de omkostninger, som kommer i kølvandet af de der ekstreme stramninger.
Morten Bødskov (S), 2021-05-04:
Regeringen følger selvfølgelig løbende udviklingen, og det gør vi sammen med brede flertal i Folketinget, og jeg er glad for, at vi senest har indgået en ny aftale om yderligere genåbning af det danske samfund – med deltagelse af næsten alle Folketingets partier.
Ole Stavad (S), 2002-05-16:
Ligeledes betragter beskæftigelsesministeren den enkelte arbejdsgiver og den enkelte lønmodtager, der sidder over for hinanden, som ligeværdige parter, så med den fortolkning, vi fik i det seneste svar, er vi spændt på, hvad der bliver opfølgningen på den lovgivning, vi har til behandling her i dag.
Per Clausen (EL), 2013-03-14:
Men når vi nu ikke kunne få svar på, hvorfor vi ikke kunne have samme form for kontrol, som man har i andre lande, som vi samarbejder med, vil jeg bare spørge hr. Peter Skaarup, om det i virkeligheden ikke dækker over, at hr. Peter Skaarup jo mener, at efterretningstjenesterne i Danmark skal have mulighed for at samarbejde med andre landes efterretningstjenester – også når det fører til, at man bliver medansvarlig for overtrædelse af international lov og overtrædelse af menneskerettigheder.
Kristian Thulesen Dahl (DF), 2003-05-08:
Men hvis hr. Nicolai Wammen nu alligevel et eller andet sted følte et moralsk ansvar for en plan, som hans nuværende partiformand har været medskribent på, så ville han jo selvfølgelig også have forståelse for, at skattestop og 2010-planens udgiftsmålsætninger er to vidt forskellige ting.
Ulla Tørnæs (V), 2016-05-11:
Men det, som jeg har ansvaret for, er de offentlige bevillinger til forskellige forskningsindsatser, og der synes jeg det ville være ulogisk at satse på at forske i noget, vi på forhånd har besluttet at der ikke er noget potentiale for anvendelsen af i en dansk sammenhæng.
Per Stig Møller (KF), 2006-10-04:
Det har vi fået amerikanernes svar på, og det kender hr. Rune Lund jo også, for jeg har også givet hr. Rune Lund det svar, som jeg fik fra Amerika, da jeg stillede det spørgsmål, nemlig svaret: De lande, som vi har samarbejde med, kender vores samarbejde.
Hans Kristian Skibby (DF), 2011-04-07:
Men jeg vil gerne sige: Den aktivitetsbestemte indsats gør jo netop, at når vi nu får pengene over i kommunerne, så er det altså også sådan, at kommunerne får en kraftig positiv tilskyndelse til at gå ind og kigge på, hvad de kan gøre godt og endnu bedre for at få deres forebyggelsesindsats sat på skinner, og hvad de kan gøre for at gøre plejeindsatsen bedre for at undgå svingdørspatienter, som ryger ind og ud af sygehuset, og dermed reelt koster flere og flere penge.
Nina Berrig (KF), 2003-05-12:
Regeringen er i fuld gang med at tilvejebringe et sådant grundlag og med henvisning til, at regeringen er i gang med dette arbejde, herunder at der fremlægges en handlingsplan for biodiversiteten i efteråret 2003 og forslag til revision af både naturbeskyttelsesloven og skovloven, og at der således på nuværende tidspunkt ikke foreligger et tilstrækkeligt beslutningsgrundlag på flere af forslagene, kan Det Konservative Folkeparti ikke støtte det fremsatte forslag til folketingsbeslutning om naturpleje og genopretning og mere natur til flere, en naturreform for Danmark.